**Pályázati felhívás**

**a Nyíregyházi Vizsgaközpont által nyilvántartott**

**FELADATKÉSZÍTŐ TAGI NYILVÁNTARTÁSBA**

történő jelentkezésre

A Nyíregyházi Szakképzési Centrum szervezeti egységeként létrejövő Nyíregyházi Vizsgaközpont az alábbi nyílt felhívást teszi közzé.

A szakképzésről szóló törvény végrehajtásáról szóló 12/2020. (II. 7.) Korm. rendelet (a továbbiakban: „Szkr.) 260. § (1) A szakmai vizsga a képzési és kimeneti követelményekben meghatározott

a) számítógép alkalmazását igénylő központi vizsgatevékenységből (a továbbiakban: interaktív vizsgatevékenység) és

b) **projektfeladat** megvalósításából áll.

(2) Az interaktív vizsgatevékenység feladatainak és javításiértékelési útmutatójának elkészítéséről a **szakképzésért felelős miniszter – a Kormány adott ágazatért felelős tagjának egyetértésével – a szakmai vizsga nyelvén gondoskodik**. A feladat és az útmutató a szakképzésért felelős miniszter által történő visszavonásig használható fel. A feladat és az útmutató alapján a számítógép által véletlenszerűen generált vizsgafeladatsort kell az interaktív vizsgán megoldani.

(3) A projektfeladat az akkreditált vizsgaközpont által – a képzési és kimeneti követelményekre tekintettel – **a vizsgázó gyakorlati felkészültségének átfogóbb felmérése céljából meghatározott vizsgatevékenység, amelyet a szakmai vizsgára vagy a szakmai vizsgán kell elkészíteni és szóban az adott szakma folytatásához szükséges ismeretek ellenőrzésére is kiterjedően megvédeni.**

Projektfeladatként – a képzési és kimeneti követelményeknek megfelelően – gyakorlati vizsgamunka, vizsgaremek, vizsgamű vagy egyéb vizsgaprodukció megvalósítása vagy záródolgozat vagy portfólió elkészítése határozható meg.”

A fentiek alapján várjuk jelentkezését azon személyeknek, akik projektfeladatok készítésében részt vennének, felkerülve a Nyíregyházi Vizsgaközpont feladatkésztő tagi névjegyzékébe.

 **A pályázaton történő részvétel feltételei**

Feladatkészítő azon személy lehet, aki

* az adott szakma / szakképesítés esetén, az **oktatásához jogszabályban előírt feltételekkel rendelkezik, oktatási vagy munkatapasztalata van,**
* **büntetlen előéletű** és **nem áll** a tevékenység folytatását kizáró foglalkozástól **eltiltás hatálya** alatt.

**Nyelvtanárok jelentkezését is várjuk a feladatkészítő teamekbe!**

**A pályázat benyújtása**

A pályázónak a felhívás mellékleteként megjelentetett pályázati adatlapot, illetve a pályázati adatlaphoz tartozó kötelező mellékleteket papír alapon vagy elektronikusan kell benyújtani.

A pályázati adatlap és akötelező mellékletei:

* szakmai önéletrajz*,***(kérjük, szerepeltesse benne, ha már részt vett vizsgáztatásban és/vagy feladatkészítésben)**
* iskolai végzettséget, szakképzettséget igazoló okiratok másolata,
* a pályázó nyilatkozata arra vonatkozóan, hogy hozzájárul személyi adatai névjegyzékben való közzétételéhez, valamint kezeléséhez,
* büntetlen előélet igazolása (hatósági erkölcsi bizonyítvány).

**A pályázat benyújtásának határideje**

A pályázati feltételeknek megfelelő feladatkészítési tagi nyilvántartásba a **jelentkezéseket folyamatosan várjuk!**

A megfelelőségről a jelentkezőt e-mailben értesítjük.

**A pályázat benyújtásának módja**

A pályázatok benyújtását **papír alapon** az alábbi címre kéjük: Nyíregyházi Vizsgaközpont (4400 Nyíregyháza, Árok utca 53. (központi képzőhely földszint) A borítékon az alábbiakat fel kell tüntetni: **„Feladatkészítő tagi nyilvántartás”**

Az **elektronikus** úton megküldött pályázatokat a vizsgakozpont@nyiregyhaziavk.hu címre kérjük megküldeni.

**A pályázatokat a vírushelyzetre való tekintettel kérjük, lehetőleg elektronikus formában adják be!**

A pályázattal kapcsolatban további információt nyújt: Obuczki Rita Éva vizsgaközpont vezető (06-70/512-677)